****

*Forretningsfører Per Olav Stenslet*

**Skotterud, 16.12.24**

**STATUTTER FOR REISEDEKNING**

1. NPI godkjenner reiseutgifter til transport mellom bopel til arrangørsted etter de til enhver tid gjeldende bestemmelser - «Politimesterskap – alminnelige bestemmelser» pkt. 7.
2. NPI godkjenner reiseutgifter for gjennomført reise for alle som er **ansatt** i Politiet eller studerer ved Politihøgskolen og medlem i et Politiidrettslag. Dette gjelder til alle offisielle Politimesterskap. Reiseutgifter til Prøve-Politimesterskap dekkes ikke av NPI. Reiseutgifter beregnes etter **billigste** måte fra hjemmeadresse til arrangørsted og retur. Utgifter mellom hotell og konkurransested dekkes ikke. Det vil si at den til enhver tid **billigste reisemåte** legges til grunn for godkjennelsen, medregnet gruppe/midtukerabatt/grønne ruter mv. Den enkelte er selv ansvarlig for utgifter for reiser som ikke gjennomføres pga. egne forhold. **Egenandel er kr. 500,- pr. person.** Unntatt er studenter ved PHS som ikke betaler egenandel.
3. Styret vil avsette en pott til dekning av reiseutgifter for hvert PM. Potten vil bli satt ut fra **budsjett** og **historiske data** (snitt sum reisekostnader de siste år og antall deltagere) og sted for PM. Godkjente krav blir summert, prosent av avsatt pott beregnes og beregnet reisedekning utbetales i tiden **1 måned** etter PM. Studenter får reisedekning etter pkt. 2.

**Eksempel:**

*1 måned etter PM summeres alle godkjente reiseregninger hvor egenandelen er trukket fra. Sum: Kr. 167000,-.*

*Avsatt pott: Kr. 140000,-. Prosent av avsatt pott: 140000\*100/167000= 83,83%.*

*Hvis en deltaker har godkjent reiseregning på kr. 3700,- - egenandel kr. 500,- = 3200,-. Deltaker får utbetalt: 3200\*83,83/100= kr. 2682,56.*

1. Alle politiidrettslag **skal** ha en ansvarlig som koordinerer reisene til politimesterskapene. **SIGNERT** reiseregning sendes reiseansvarlig, **som sender inn reiseregningene samlet senest 1 måned etter mesterskapet**. Sendes pr. mail til kontor@politiidrett.no hvor mailen anses som attestasjon. Reiseregning sendt for sent blir ikke behandlet. Bilag skal sendes elektronisk, som kvitteringer for fly, tog, buss, leiebil etc. Andre kvitteringer kan skannes evt. foto.
2. **NPI’s styre definerer «billigste reisemåte»:**
* **Tjenestebil:** Hvis en tjenestereise kan falle sammen med et arrangement i politiidretten og tjenestebil kan benyttes, vil NPI unnlate å trekke egenandel i evt. andre reiseutlegg.
* **Egen bil:** NPI oppfordrer til bruk av egen bil hvor dette er mulig. Dette er en gunstig løsning både for bileier og NPI, selv om NPIs satser synes lave, kr. 1,20 pr. km og kr. 0,80 pr. km pr. passasjer.

**Eksempel:**

*Hvis man kjører 4 personer i en bil på strekningen Oslo - Trondheim t/r (ca. 1000 km) vil godtgjørelse til bileieren bli kr. 3600,- (1000 km x kr. 1,20 pr km =* ***kr. 1200,-*** *pluss 1000 km x kr. 0,80 pr km x 3 passasjerer =* ***kr. 2400,-*** *minus egenandel 4 x kr. 500,- =* ***kr. 1600*** *pluss at passasjerene skal betale sin egenandel på kr. 500,- til bileier =* ***kr. 1500,-),******dvs. bileier får dekket kr. 3100,- +*** *ev. bomutgifter/parkering/ferje/annet.*

* **Leiebil:** Leiebil kan leies hvis egen bil ikke kan benyttes og det ikke er andre muligheter for transport til og fra bestemmelsesstedet eller er billigste alternativ. NPI’s forretningsfører **skal** kontaktes for godkjennelse.
* **Minibuss:** Minibuss kan leies evt. lånes i markedet til svært ulike priser. Hvis en "sponsor" låner bort en minibuss til en idrettsreise, dekker NPI bussens driftsutgifter og evt. bom og ferjebilletter uten at egenandel blir trukket (Minimum fire personer i bussen). Hvis bussen leies i et utleiefirma på vanlig måte, **skal** dette godkjennes av forretningsfører. (Minimum 6 personer i 9 seter og 10 personer i 16 seter). NPI dekker **ikke** egenandel for eventuelle skader på leiebil eller leid minibuss.
* **Turistbuss:** Hvis mange utøvere skal reise samtidig fra samme distrikt eller område bør fellesreise foretas med innleid turistbuss m/sjåfør. Et minimumstall av reisende bør da være 25 - 30 personer. I slike tilfeller **skal** NPI’s forretningsfører kontaktes for godkjennelse.
* **Tog/buss:** NPI godkjenner utlegg til tog/buss, også til/fra flyplass etter billigste reisemåte.
* **Taxi:** **NPI godkjenner taxi kun etter billigste reisemåte**, dvs. buss/tog sats. Unntatt er hvis offentlig transport ikke går. Maxitaxi kan benyttes hvis denne utgiften er i nærheten av billigste reisemåte.
* **Fly:** NPI godkjenner flyreise inntil fastsatt sum på lang reisestrekning. (Over 500 km en vei). Hvis tvil foreligger om "lang reisestrekning" - ta kontakt med NPIs forretningsfører. Fastsatt sum tur/retur for fly er maks kr. 2500,- for direktefly i Sør-Norge og i Nord Norge. For direktefly mellom nord og sør kr. 3500,-. Ved flybytte økes summen med kr. 1000,-. Spesialbagasje dekkes. Alle flybilletter **bør** bestilles som sportsreise. (Kan avbestilles/endres inntil en dag før avreise.) De som ikke er medlem i et forbund som har avtale om sportsreise, skal kontakte Bennet centrum.gruppe for bestilling (reservering) av flybilletter på tlf. 37257325 eller mail centrum.gruppe@bennettnorway.no. Oppgi at det gjelder Norges Politiidrettsforbund. **Ved kanselering av PM vil kun kanseleringskostnaden til Bennet dekkes uansett billett-type/flyselskap.**

Parkering ved flyplass dekkes i utgangspunktet ikke. Forretningsfører **skal** kontaktes for en eventuell godkjennelse.

**Eksempel på hva som dekkes:**

*Reise til flyplass fra bopel (buss) kr 100,-, fly tur/retur direktefly f.eks. Tromsø-Oslo kr. 3850,-. Her godkjennes kr. 3500,-. Tog (VY pris er billigste reisemåte) kr. 110,-. Retur VY kr. 110,- Buss kr. 100,-. Sum reiseutgifter: kr. 3920,- - egenandel kr. 500,- = 3420,-. Utbetaling skjer ca. 1 måned etter PM. Viser til pkt. 3.*

* **Husk:** NPI godkjenner kun "billigste reisemåte, **dvs. lavpris på alle "godkjente" flyreiser**. Hvis flyreise blir valgt på "korte" reiseavstander dekkes reisen etter NORWAY Buss-ekspress' (eller tog) takster inkl. rabattordninger og med fratrekk av NPIs egenandel.
1. Hvis det foreligger spesielle tilfeller utover det som er nevnt over, kan det rettes en søknad til NPI ved styret om dekning av reiseutgifter.

Godkjent av styret 06.12.24.